Source: https://www2.politsei.ee/et/nouanded/ebaseaduslik-sisseranne/vedaja-vastutus.dot
Timestamp: 2019-04-21 03:03:18+00:00
Document Index: 3463590

Matched Legal Cases: ['§ 290', '§ 299', '§ 299', '§ 290', '§ 290', '§ 43']

Välismaalaste seadus (RT I, 15.01.2010, 3,4)
Alates 01.10.2010 jõustuva välismaalaste seaduse § 290 sätestab isiku, kes transpordib või kelle esindaja transpordib riigipiirile, ajutisele kontrolljoonele või transiiditsooni välismaalase, kohustuse kontrollida enne välismaalase transpordivahendile võtmist, et transpordivahendile lubataval välismaalasel on Eestisse sisenemiseks või transiittsoonis viibimiseks nõutav seaduslik alus ja piiriületuseks ettenähtud dokument.
Välismaalaste seaduse § 299 lg 1 näeb transporditeenust osutavate füüsilisele isikule välismaalase, kes ei oma Eestis viibimiseks seaduslikku alust, Eesti riigipiirile, transiittsooni või ajutisele kontrolljoonele toimetamise eest ette rahatrahvi kuni 300 trahviühikut (s.o 18 000 krooni).
Välismaalaste seaduse § 299 lg 2 näeb transporditeenust osutavate juriidilisele isikule välismaalase, kes ei oma Eestis viibimiseks seaduslikku alust, Eesti riigipiirile, transiittsooni või ajutisele kontrolljoonele toimetamise eest ette rahatrahvi kuni 100 000 krooni iga toimetatud isiku eest.
Välismaalaste seaduse § 290 lg 2 kohustab vedaja (füüsilise või juriidilise isiku), kes transportis või kelle esindaja transportis välismaalase, kellel puudus Eesti piirile saabumisel Eestis ajutise viibimise või elamise seaduslik alus või piiriületamist võimaldav dokument, Eesti piirile, on kohustatud Eesti piirilt tagasisaadetava välismaalase toimetama tagasi samasse kohta, kust vedaja välismaalase transpordivahendile võttis, või välismaalase asukohariiki.
Samuti näeb välismaalaste seaduse § 290 lg 3 ette vedaja kohustuse hüvitada välismaalase väljasõidukohustuse sundtäitmise või väljasaatmisekeskuse või politsei arestimajas kinnipidamise kulud juhul, kui välismaalane neid ise ei kanna. Hüvitamisele kuuluv summa ei või ületada 500 000 krooni.
Välismaalase Eestisse sisenemiseks seaduslikud alused
§ 43. Seaduslikud alused Eestisse saabumiseks ja Eestis ajutiseks viibimiseks
(1) Eestisse saabumiseks ja Eestis ajutiseks viibimiseks peab välismaalasel olema seaduslik alus. Välismaalase Eestis ajutise viibimise seaduslikud alused on:
Schengeni konventsiooni liikmesriigi pädeva asutuse antud elamisluba ja
Välisministeeriumi antud diplomaadi- või teenistuskaart välisriigi diplomaatilise esinduse ja konsulaarasutuse ning rahvusvahelise organisatsiooni esinduse Eestisse akrediteeritud personalile, nende perekonnaliikmetele ja erapersonalile.
Piiriületuseks ettenähtud dokument